Džūkste (stacija)

Džūkste ir neizmantots pieturas punkts Tukuma novada Džūkstes pagastā, dzelzceļa līnijā Tukums II—Jelgava. Blakus pieturai ir autoceļa V1450 Lestene—Džūkste—Lancenieki pārbrauktuve. Stacijas ēka saglabājusies līdz mūsdienām un tiek izmantota kā dzīvojamā māja "Sudrabiņi". Saglabājusies arī vecā noliktavas ēka un bijušās pasažieru nojumes ēka. Stacijas perons demontēts dzelzceļa rekonstrukcijas darbu laikā.

 Vēsture 
1930. gadā šeit atvēra pieturas punktu, ko vēlāk pārbūvēja par staciju. Stacijas ēka atklāta 1931. gada oktobrī.  Nedaudz aiz pārbrauktuves Tukuma virzienā atzarojās bijusī kara laika rokādes līnija Bērzupe—Džūkste, tā tika uzbūvēta 1944. gada septembrī un pastāvēja tikai dažus mēnešus.Toms Altbergs, Karīna Augustāne, Ieva Pētersone. Dzelzceļi Latvijā. Rīga : Jumava, 2009, 94. lpp.  Iespējams, sliedes līdz Grauzdei pastāvēja vēl dažus gadus pēc kara.1947. gada PSRS Ģenerālštāba karte

Līdz 1960. gadiem Džūkstē bija otrs sliežu ceļš un tā kalpoja kā izmaiņas punkts, pēc tam Džūkstē bija pieturas punkts, kur pieturēja vilcieni Rīga—Jelgava—Ventspils un Rīga—Jelgava—Tukums.

Pieturas punkts netiek izmantots kopš 1998. gada, kad tika pārtraukta pasažieru satiksme līnijā.

 Attēlu galerija 

 Piezīmes un atsauces 

Kategorija:Džūkstes pagasts
Kategorija:Dzelzceļa stacijas Latvijā
Kategorija:Dzelzceļa līnijas Tukums II—Jelgava stacijas un pieturas punkti